text: Fire piger vil holde liv i lokalsamfund
  20 september 2015 kl. 12.41
  Fire piger fra Horne ved Varde kæmper for at holde liv i lokalsamfundet. Søndag står de for 10. gang bag en lokal bazar med cirka 60 sælgere.
  De kalder sig selv 'De 4 bazartøser.' Kvinderne kommer fra Horne ved Varde - og skaber søndag rammerne omkring en bazar i Horne Hallerne, hvor cirka 60 sælgere står klar.
  Der er tale om en baby- og børnebazar, som kvinderne stabler på benene to gange årligt. Her handles der med nye og brugt ting til børn, og det lokker mange til. Det er 10. gang, de fire kvinder afholder bazaren.
  
  